Държавен вестник, бр. 73, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  73
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за неприемане на решение за произвеждане 
на национален референдум по предложение­
то, внесено от народни представители на 
19 март 2025 г.
Народното събрание на основание чл. 86, 
ал. 1 от Конституцията на Република България 
във връзка с чл. 10, ал. 1, т. 1 от Закона за 
пряко участие на гражданите в държавната 
власт и местното самоуправление
Р Е Ш И :
Не приема решение за произвеждане на 
национален референдум с въпрос „Съгласни 
ли сте българският лев да бъде единствена 
официална валута в България до 2043 годи­
на?“ по предложението, внесено от народни 
представители на 19 март 2025 г.
Решението е прието от 51-вото Народно съб­
рание на 3 септември 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
5015
РЕШЕНИЕ
относно предприемане на спешни мерки за 
преодоляване на водната криза в Република 
България
Народното събрание на основание чл. 86, 
ал. 1 от Конституцията на Република България
Р Е Ш И :
1. Задължава Министерския съвет в срок 
до 2 седмици да сформира Национален борд 
по водите с цел координирани действия за 
преодоляване на водната криза през 2025 г. 
и координация на усилията на всички за­
интересовани институции за превенция на 
евентуални бъдещи кризи и той да включва 
представители на:
Министерството на околната среда и водите, 
Министерството на регионалното развитие и 
благоустройството, Министерството на фи­
нансите, Министерството на енергетиката, 
Министерството на земеделието и храните, 
Министерството на здравеопазването, Ми­
нистерството на икономиката и индустрията, 
Националното сдружение на общините в 
Република България и Българската банка за 
развитие.
2. Задължава Министерството на регио­
налното развитие и благоустройството чрез 
„Български ВиК холдинг“ ЕАД, ВиК опера­
торите и асоциациите по ВиК съвместно с 
кметовете на общините да извърши спешно 
почистване и рехабилитация на всички водо­
източници, резервоари и довеждащи от тях 
водопроводи с цел гарантиране на достъп до 
вода от съществуващи водоизточници.
3. Задължава Министерството на регио­
налното развитие и благоустройството съв­
местно с Министерството на околната среда 
и водите и басейновите дирекции спешно да 
осъществи проучване и сондиране на нови 
водоизточници.
4. Задължава Министерството на здраве­
опазването да осигури лабораторни изслед­
вания и оценка на качеството на водата от 
всички съществуващи и нови водоизточници 
в най-кратки срокове.
5. Задължава Министерството на регионал­
ното развитие и благоустройството и Минис­
терството на финансите заедно с кметовете на 
общините да приоритизират инвестиционната 
програма съгласно приложение № 3 към Зако­
на за държавния бюджет на Република Бълга­
рия за 2025 г. с цел приоритетно финансиране 
на инвестиционни проекти за питейна вода.
6. Обектите на общините, които касаят 
водоснабдяването, са извън лимита на об­
щините по инвестиционната им програма 
по приложение № 3 от Закона за държавния 
бюджет на Република България за 2025 г. в 
случаите, в които е констатирано нарушено 
водоснабдяване за повече от един месец за 
съответното населено място.
7. Задължава Министерството на регио­
налното развитие и благоустройството в ко­
ординация с всички компетентни органи да 
възложат на независими екипи от състава и 
ВиК операторите извършването на незабавни 
проверки за нерегламентирано използване на 
питейна вода от водоснабдителната мрежа.
8. Възлага на Министерството на регио­
налното развитие и благоустройството да 
проведе консултации и да съдейства на ВиК 
дружествата и общините за осигуряване на 
допълнителен финансов ресурс за преодоля­
ване на водната криза от Българската банка 
за развитие.